Racedays.dk arrangerer fem lovlige streetrace i Nørresundby i 2017. Og det bliver på spritny asfalt.

7. april bliver der taget hul på fjerde sæson med lovligt streetrace på Kystvejen i Nørresundby. Siden 2014 har Racedays.dk arrangeret løb for de fartglade kørere og tilskuere, og i løbet af næste år bliver der kørt om kap på Kystvejen fem gange. Udover tilladelsen til endnu en sæson med streetrace, har Aalborg Kommune også indvilget i at etablere nyt slidlag på strækningen, så der bliver nu endnu bedre forhold for de kørende. Udover arrangementet 7. april køres der ræs på Kystvejen 5. maj, 30. juni, 4. august og 15. september.